# Gas de lutita

Gas de lutita (terme català per a referir-se a l'anglès shale gas, de vegades traduït incorrectament com a «gas d'esquist»), és un gas natural que es troba a les roques marga o argiloses riques en matèria orgànica (Shale), roques que poden tenir una estructura en capes de forma similar als esquistos. Aquest gas natural està atrapat en els porus de la roca impermeable on es forma. Aquesta impermeabilitat és a causa de les argiles. Per això és necessari trencar la roca amb fracturació hidràulica (injecció a pressió d'una barreja d'aigua, sorra i de detergents) per recuperar-lo.
Aquest gas s'ha convertit en una font cada vegada més important de gas natural als EUA des del començament del segle xxi, i l'interès s'ha estès a la resta del món. L'any 2000 el gas de lutita proporcionava només l'1% de la producció de gas natural dels EUA, però ja l'any 2010 va ser superior al 20% i l'Agència d'Informació sobre l'Energia del govern dels EUA prediu que per a l'any 2035, el 46% de l'oferta dels Estats Units gas natural provindrà de gas de lutita. Alguns analistes esperen que el gas de lutita ampliï considerablement el subministrament d'energia a tot el món.

## Crítiques
### Mediambientals

Existeix una forta controvèrsia sobre si l'extracció pot afectar el medi ambient a través de la fuita a aigües subterrànies de productes químics i residus utilitzats en la fracturació hidràulica i l'alliberament de gasos amb efecte d'hivernacle durant l'extracció.
També s'està discutint el possible impacte de l'extracció d'aquest gas en la generació de terratrèmols.

### Econòmiques: una nova bombolla especulativa?

En els darrers anys han sorgit dubtes sobre l'alta rendibilitat econòmica que es preveia per aquest tipus d'explotació. Aquests dubtes junt amb els milers de milions ja gastats en les explotacions, ha provocat que es plantegés la possibilitat que els EUA estigués de nou al davant d'una nova bombolla especulativa com les recents puntcom o la immobiliària.
Ahmed, director de l’Institute for Policy Research and Development del Regne Unit, es feia, a principis de l'any 2013, la pregunta de si aquesta "revolució" energètica no era més que una bombolla especulativa a punt d'esclatar. Ahmed sustentava els seus temors en, fonamentalment, dos fets, els dubtes que existien sobre les reserves reals dels jaciments i la rendibilitat d'aquests. En primer lloc, existia la sospita que les empreses explotadores dels EUA estaven inflant les seves estimacions de les reserves que tenien. A finals de 2011, es posava en dubte la fiabilitat i la durabilitat dels dipòsits de gas d'aquestes companyies. El dubte era raonable, ja que una nova reglamentació de 2009, eximia a les empreses dels EUA de contrastar les seves estimacions de les reserves amb cap autoritat independent. Les sospites que ha existit una sobreestimació de les reserves es van incrementar quan es va fer públic a mitjan 2014 que les autoritats federals de l'energia havien reduït en un 96% la quantitat de petroli recuperable dels grans dipòsits Monterey de Califòrnia. S'estimava que aquests dipòsits de gas contenien al voltant de dos terços de les reserves de petroli de lutita dels EUA la nació, i només el 4% d'ells eren recuperables. En segon lloc, el rendiment de les explotacions cauria molt (entre el 60 i el 90%) el primer any d'explotació, el que implicaria que la producció futura de gas de lutita seria molt més baixa de la prevista. Amb aquesta caiguda tan important, la rendibilitat econòmica seria molt dubtosa i podia haver estat inflada. En aquest sentit, a mitjan any 2011 el diari dels EUA New York Times alertava que hi havia indicis que algunes companyies havien inflat els beneficis financers derivats de l'extracció d'aquest gas.

## Referències

* ↑ EIA (Energy Information Administration).
* ↑ Stevens, Paul. «The 'Shale Gas Revolution': Developments and Changes». Chatham House, 01-08-2012. [Consulta: 9 març 2013].
* ↑ Clifford Krauss, "New way to tap gas may expand global supplies," New York Times, 9 October 2009.
* ↑ Richard A. Kerr «Study: High-Tech Gas Drilling Is Fouling Drinking Water». Science Now, 332, 13-05-2011, pàg. 775. Arxivat de l'original el 13 de maig 2011 [Consulta: 9 març 2013].
* ↑ Council of Scientific Society Presidents, carta la president Obama dels EUA, 4 May 2009.
* ↑ Environmental Protection Agency "Greenhouse Gas Emissions Reporting from the Petroleum and Natural Gas Industry, Background Technical Support Document, posted to web 30 November 2010.
* ↑ «シェールガス採掘、地震誘発？米中部、M3以上6倍» (en japanese). Asahi Shimbun [Tòquio], 26-04-2012, p. Page 1 [Consulta: 26 abril 2012]. Arxivat 2012-07-23 at Archive.is «Còpia arxivada». Arxivat de l'original el 2012-07-23. [Consulta: 14 febrer 2014].
* ↑ Is the Recent Increase in Felt Earthquakes in the Central U.S. Natural or Manmade? Arxivat 2012-05-03 a Wayback Machine. United States Geological Survey, 11 April 2012 (consultat 09-03-2013)
* ↑ Le potentiel à bulles du gaz de schiste NextFinances, mars 2011, consultat 09-03-2013
* 1 2 Ahmed, Nafeez Mosaddeq «Gaz de schiste, la grande escroquerie». Le Monde diplomatique, 60, 708, 3-2013, p. 20.
* ↑ «Institute for Policy Research and Development». Arxivat de l'original el 2014-05-11. [Consulta: 14 febrer 2014].
* 1 2 Weijermars R, McCredie C. US – Shales reserves, Inflating US shale gas reserves. Petroleum Review - December 2011.
* ↑ Sahagun, Louis «U.S. officials cut estimate of recoverable Monterey Shale oil by 96%». Los Angeles Times, 20-05-2014.
* ↑ «UPDATE 2-U.S. EIA cuts recoverable Monterey shale oil estimate by 96 pct», 21-05-2014.
* ↑ Murray J, King D. Climate policy: Oil's tipping point has passed. Nature, 2012; 481 (7382): 433 DOI: 10.1038/481433a
* ↑ David Hughes (May 2011). "Will Natural Gas Fuel America in the 21st Century?" Post Carbon Institute, Arxivat 2012-09-07 at Archive.is
* ↑ Arthur Berman (8 Feb. 2011), "After the gold rush: A perspective on future U.S. natural gas supply and price," The Oil Drum,
* ↑ Urbina, Ian «Insiders Sound an Alarm Amid a Natural Gas Rush». New York Times, 25-06-2011 [Consulta: 28 juny 2011].; Urbina, Ian «S.E.C. Shift Leads to Worries of Overestimation of Reserves». New York Times, 27-06-2011 [Consulta: 28 juny 2011].